Document ID: /fineweb-2-swissfilter-quality_10-filterrobots/filtered/01361.jsonl.gz/2

A nagy magyar régiók metszéspontjában fekszik Budapest, az ország fővárosa, amely 1873-ban Pest, Buda és Óbuda városok egyesülésével jött létre. Ez a város minden szempontból, politikailag, közigazgatásilag, kulturálisan, valamint az ország ipari és szolgáltatási központjaként az első helyet foglalja el. A főváros a Duna mindkét oldalán terül el. 23 kerülete közül 16 a pesti, 6 a budai oldalon, 1 pedig a Duna két ága által körbezárt Csepel-szigeten fekszik.
Jelentős svájci vállalatok Magyarországon
► Alpiq
Az Alpiq Svájc egyik vezető energetikai vállalata, és a legnagyobb európai irányultságú energetikai szolgáltató. A főváros déli részén elhelyezkedő, modern Csepel II. erőmű tulajdonosaként a 2017/18-as fűtési szezon kezdetéig hőtermelő kapacitását 100-zal, 245 MW-ra fogja növelni.
Svájci kapcsolat
Az Alpiq AG székhelye Olten. Olten az észak-déli (Basel-Chiasso) és kelet-nyugati (Genf-St. Gallen) vasútvonalak kereszteződésében fekszik. Ezen túlmenően közvetlen közelében van a nemzeti autópálya kereszteződés is. A Solothurn kantonban lévő Olten központi fekvése legendás és az olten-i pályaudvari büfé valamennyi svájcihoz egyaránt közeli találkozóhelynek számít. Jó elérhetősége révén a város már korán kedvelt ipari és kereskedelmi telephellyé vált.
► Hoffmann-La Roche AG
A F. Hoffmann-La Roche AG világszerte tevékenykedő gyógyszeripari vállalat, valamint orvosi vizsgálatokhoz szükséges reagensek és berendezések gyártója.
Svájci kapcsolat
A Roche 1896-ban, Basel-ban alakult. Noha a vállalat még abban az évben külföldre terjeszkedett, ma pedig kereken 150 országban foglalkoztat munkatársakat, székhelye és egyik fontos telephelye - nem csupán piacként - Svájcban van.